

Številka: 900-1/22-47

Datum: 05.05.2025

**Z A P I S N I K**

26. redne seje Sveta Krajevne skupnosti Solkan, ki je bila v četrtek, 24. aprila 2025, v Domu KS Solkan, Trg J. Srebrniča 7, s pričetkom ob 18.30 uri.

Sejo je vodila predsednica Ksenija Brumat.

Na seji so bili prisotni: Ksenija Brumat, Tomaž Černe, Emil Bašin, Andrejka Prijon, Jernej Vidmar Bašin, Boštjan Koršič, Branko Belingar, Vidojka Harej

Opravičeno odsoten: Dejan Makarovič

Neopravičeno odsotna: David Podgornik, Vasja Medvešček

**D n e v n i r e d :**

1. **Pregled in potrditev zapisnika 25. redne seje**
2. **Akcijski načrt dostopnosti javnih objektov (vprašalnik MONG)**
3. **Priprave na Solkanski praznik**
4. **Neplačniki grobnin**
5. **Razno**

**Ad1**

**N**a zapisnik 25. redne seje svetniki nimajo pripomb in ga soglasno sprejmejo.

**Ad2**

Predsednica predstavi vprašalnik Akcijski načrt dostopnosti 2025-2029. Svetniki sprejmejo naslednji

**SKLEP:** Mestni občini Nova Gorica oddelek za družbene dejavnosti se pošlje predlog za organizacijo informativnega sestanka, vezan na reševanje navedene problematike v obdobju 2025-2029.

**Ad3**

Vidojka seznani svetnike s sestankom Komisije za prireditve glede prireditev, ki naj bi se izvedle v času do Krajevnega praznika, ki jim jih je predlagala Mojca Lipušček.

Svetniki potrdijo, da bo Krajevni praznik v soboto, 13. septembra 2025.

Predloge nastopajočih glasbenih skupin bo pridobil Tomaž.

Predsednica predlaga, da je potrebno čim prej uskladiti dejavnosti z Osnovno šolo Solkan za kulturni program.

Vse ostale aktivnosti glede Krajevnega praznika morajo biti izvedene do konca junija.

Povabilo za prejemnike nagrad Krajevne skupnosti Solkan, ki se podelijo na Krajevnem prazniku, bo objavljeno v Solkanskem časopisu.

**SKLEP:** Vidojka se bo povezala z Osnovno šolo Solkan glede kulturnega programa, za zabavni program pridobi ponudbe Tomaž, Ksenija se bo sestala s Tjašo Jug glede gostinske ponudbe.

**Ad4**

Svetniki predlagajo, da se izdelajo ploščice in se jih postavi na grobove neplačnikov grobnin, da se povabi na Krajevno skupnost, da se razmerja uredijo. Ugotovilo se je, da so stare pogodbe, ki se sklepajo za obdobje deset let brez davčne ali matične številke, po kateri se lahko ugotovi stanje najemnika. Nove pogodbe od leta 2019 dalje vsebujejo tudi ta dva podatka, zato so najemniki lažje izsledljivi.

Predsednica predstavi dolžnike svetnikom.

Andrejka predlaga, da se splošno obvestilo objavi v časopisu.

**SKLEP:** Na grobove se obesi ploščice s povabilom za ureditev pogodbenega razmerja.

**Ad5**

Razno:

* DU Solkan prosi za sodelovanje KS Solkan na balinarskem turnirju, ki se bo odvijal v času Solkanskega praznika.

**SKLEP:** Svetniki potrdijo prošnji Društvu upokojencev.

* Predsednica svetnikom pove, da so bili na obisku v KS Solkan študentje iz Tehnične univerze Grad, ki so naredili idejne rešitve Trga Marka Plenčiča. Dogovorili so se, da bodo naredili razstavo. Aleksandra Torbica iz Mestne občine Nova Gorica je vodja tega projekta. Otvoritev razstave je planirana na KS Solkan za 20. maja 2025 z otvoritvijo ob 18. uri v atriju ali v veliki sejni sobi. Predsednica obrazloži, da bodo to idejni projekti natisnjeni na velikih plakatih. Plakati naj bi bili v atriju razstavljeni celo leto. Istočasno bodo predstavili kratek film o teh rešitvah in v veliki dvorani KS Solkan izvedena kratka predstavitev.
* Glede prometne ureditve Šolske ulice je Tomaž dal predlog za točko dnevnega reda za naslednjo sejo. Pove, da od vseh predlogov iz leta 2019, ki jih je Krajevna skupnost dala na Mestno občino Nova Gorica glede ureditve šolske ulice, razen enega ni bilo urejeno nič.

Predsednica predlaga, da Tomaž oblikuje dopis z navedenimi točkami in se ga pošlje Mestni občini Nova Gorica, vezano na predloge iz prejšnjega mandata.

* Emil poroča o sodelovanju z Osnovno šolo Solkan o čistilni akciji.

Tomaž doda, da bi morali biti bolj odzivni v komunikaciji med sabo. Oba sta dodala, da nekateri otroci, ki obiskujejo Osnovno šolo Solkan sploh ne poznajo določenih krajev po Krajevni skupnosti in tudi zgodovine kraja. Druženje je bilo zelo poučno. Svetniki se strinjajo, da bi morali biti take akcije pogostejše.

* Branko povabi zbrane, da naj pridejo v sredo pred prvim majem pogledat mlaj, ki ga iz Trnovega peljejo v Novo Gorico in se ustavi v Solkanu.
* Tomaž pove, da so se je srečal s predstavniki SENG-a in so si šli skupaj ogledati pot od Kajak centra do Žogice. Dobil je informacijo, da bodo pot popravljali in širili ter jo naredili še bolj dostopno. Predsednica doda, da so se to dogovorili že na sestanku s SENG d.d. in z Vodovodi d.d. v letu 2024.
* Tomaž postavi vprašanje, kako je s čistilno napravo v Žogici, predsednica pove, da so se na takratnem sestanku dogovorili, da bo Mestna občina Nova Gorica pripravila projektno dokumentacijo in o tem obvestili Krajevno skupnost.

Svetniki sprejmejo

**SKLEP**: Ponovno se pošlje dopis na Mestno občino Nova Gorica glede na sklepe sestanka pri Žogici glede čistilne naprave.

* Tomaž tudi predlaga, da Krajevna skupnost nima pregleda nerealiziranih sklepov v mandatu. Poda primer pobude krajanke za postavitev klopce pred marketom v Solkanu. Spomni na dopis podžupana Tribušona, ki je ponujal odvečne klopi in na interes Krajevne skupnosti sploh ni odgovoril.
* Vidojka pove, da sta bili z Andrejko pri stoletniku Dušanu Bašinu in je bil zelo vesel. Ugotovili sta, da je bila še ena stoletnica v Solkanu. Predlaga, da se ji pošlje čestitko.
* Za pesek za okolico Karavle se ponovno zaprosi za donacijo Alpacem d.d.
* Tomaž pove, da se bliža 1. maj in je vsako leto budnica v Solkanu, kjer se orkester tudi simbolično pogosti. Za to bosta poskrbela skupaj z Andrejko.
* Boštjan prosi za popis del ob obnovi kuhinje in sanitarij za pripravo predračuna za urejanje in popravilo vodovodnih instalacij v domu KS. Podatke priskrbi tajništvo.
* Predsednica opomni tudi za ogled strehe na Mizarskem muzeju, kjer so bile pri pregledu strehe Mizarskega muzeja ugotovljene dodatne poškodbe. Izvajalca ureja Boštjan.

Od prejšnje seje so bile izdane naslednje naročilnice:


* AVANT.SI D.O.O. : najem strežnika na pokopališču
* KROŽIŠČE d.o.o.: najava peska za teniška
* ŠTAMPILJKE ŽIŽA: izdelava urnika
* TIK – TAK ŠKRLJ: letna naročilnica za izdelavo novih ključavnic in ključev
* TIBOMA D.O.O.: zasaditev in dobava cipres na pokopališču
* AVANIT.SI D.O.O.: podaljšanje domene solkan.si

Seja je bila zaključena ob 20.35

Po zvočnem zapisu zapisala:

Vilma Ninin

Predsednica Sveta KS Solkan



Ksenija Brumat

